o
Lannistavatko elämän haasteet sinua?
Minulla ei ole parempaa tekemistä loppuelämäni
kuin työskennellä Jumalan kanssa ja korjata se, mitä olen sotkenut.
Löydä avaimet elämäsi saattamiseksi takaisin raiteilleen.
Iloa Arkeen
Eteenpäin pääseminen on kuin synnyttämistä, jonka tulee jatkua.
Vaikka tiedän joidenkin väittävän synnyttäneensä lapsia ilman kipuja
minä en totisesti kuulu heihin.
Voin siis samastua siihen, mikä liittyy asioiden synnyttämisen kipuun,
kun katson omaa palvelutehtävääni. Jumala antoi minulle kutsun
eräänä aamuna vuonna 1976 kun olin petaamassa sankyäni.
En ymmärtänyt, miten tämä kaikki toteutuisi.
Ajattelin, että se vain tapahtuu.
Jumala sanoi: "Minä kutsun sinut siihen", joten... se sitten vain tapahtuu.
No, se kesti huomattavasti pitempään kuin ollenkaan odotin ja se oli paljon
vaikeampaa kuin olisin kuvitellut.
28 vuotta myöhemmin teemme nyt niitä asioita, joista Jumala silloin puhui.
Mutta se tapahtui asteittain ja vaiheittain, pikkuhiljaa.
Teimme jotain jonkin aikaa ja sitten Jumala ylensi meidät.
Aina, kun astuimme korkeammalle
myös saatana hyökkäsi meitä vastaan kovemmin.
1 Kor.16:9 sanoo: "Minulle on avautunut ovi suureen ja hedelmälliseen työhön
ja vastustajia on paljon. "
Ihmiset tänä päivänä ovat hyvin kärsimättömiä.
He haluavat kaiken heti paikalla, eivät kaikki tietysti, mutta yleisesti ottaen.
Erityisesti meidän sukupolvemme ja meitä nuoremmat, enkä nyt sano tätä
painaakseni ketään alas. Myös meillä on joitakin upeita nuoria,
jotka ovat todella auttaneet meitä astumaan seuraavalle tasolle.
Joskus heillä on tuoreita innovatiivisia ajatuksia, kun me vähän vanhemmat
taas saatamme olla jumissa omissa vanhoissa tavoissamme toimia.
Tarvitsemme jonkun potkaisemaan meidät ulos niistä.
Poikamme sanoi hyvin tärkeän asian minulle.
Kaikessa palvelutehtävässämme piti olla värejä, joista pidän.
En pidä tietyistä väreistä, enkä antanut käyttää niitä lehdessämme.
Jos en pitänyt kasetin kannesta, se ei mennyt läpi.
Tai jos en pitänyt kirjan kannesta, se ei kelvannut.
Sydämeni on tässä palvelutyössä.
Se on minun palvelutyöni ja haluan pitää siitä, mitä tapahtuu.
Se sentään edustaa minua.
Mutta näin poikani sanoi minulle ja se avasi silmäni. Hän sanoi...
"Äiti, Jumala ei kutsunut sinua palvelemaan itseäsi."
Se oli sana oikeaan aikaan ja tajusin Jumalan sanovan
"Vaikka sinä et ehkä pidä oranssista, ei se tarkoita, ettei kukaan pidä siitä."
"Jos siis aiot palvella kaikkia ihmisiä, löysätään vähän ja aletaan tehdä asioita
"joista kaikki pitävät, eikä vain sitä, mistä sinä pidät."
Kiitän Jumala nuoremmasta sukupolvesta, enkä sano
tätä suinkaan painaakseni ketään alas.
Mutta nuoremmassa sukupolvessa on myös niitä, joilla on erilaiset ajatukset
kuin meillä - ja meillä tarkoitan 4-5-6-kymppisiä tai vanhempia.
Kun tulin työelämään, aloitin pohjalta, eikä se tuntunut alaspainamiselta.
Ei se ollut ongelma. Tie huipulle raivattiin työtä tehden.
Osoittauduit joksikin ennen kuin odotit ylennystä.
Työn alkuvaiheissa ei odotettu
samaa palkkaa kuin niillä, jotka ovat olleet palveluksessa 10-15 vuotta.
Mutta tänä päivänä ihmisillä on erilainen mentaliteetti.
On käsittämätöntä, mitä ihmiset haluavat tullakseen töihin.
Ja sitten puolet ajasta menee heidän sieluaan hoitaessa neljä kertaa kuussa
että saa pidettyä heidät käynnissä.
Joskus se oikeasti menee naurettavuuksiin.
Sinut on palkattu tekemään töitä. Sinut on palkattu tekemään töitä minulle.
Sinut on palkattu tekemään sitä, mitä minä haluan sinun tekevän.
Maksan hyvin ja kohtelen sinua hyvin
mutta sinun pitää tajuta, että edistymisellä on hintansa.
Usein ihmiset eivät tiedä, miten puskea läpi asioiden.
He vain haluavat, että kaikki annetaan heille valmiina.
Mutta se ei ole raamatullista. Emme todella nauti asioista
ja arvosta niitä, jos meidän ei tarvitse tehdä mitään niiden saavuttamiseksi.
Toivon, ettei vain teitä täällä, vaan myös niitä miljoonia, jotka katsovat tätä
televisiosta, tämä ohjelma auttaa heitä luopumaan väärästä asenteesta
ja hankkimaan paremman asenteen.
Uskon, että jos meillä ei ole oikeaa asennetta, Jumala ei voi siunata meitä.
Voimme manipuloida ja saada jonkun ihmisen siunaamaan meitä.
Mutta sellainen siunaus ei kasvata juurta meissä, eikä tuota hyvää hedelmää.
Vain Jumalan siunaukset kestävät. Ylennys ei tule ihmiseltä.
Todellinen ylennys tulee Jumalalta.
Haluan puhua ahkeruuden voimasta.
Tämän päivän puheen otsikko on: "Jatka jatkamista."
Uskon, että ketä tahansa auttaa menestymään se,
että kieltäytyy antamasta periksi.
Hepr. 11:6, ihana sananpaikka, sanoo:
"Ilman uskoa on mahdotonta miellyttää Jumalaa ja tuottaa hänelle tyydytystä."
"Joka tulee lähelle Jumalaa, sen täytyy uskoa, että Jumala on olemassa
ja että Hän palkitsee ne, jotka vilpittömästi ja uutterasti etsivät Häntä."
Ei siinä sanota, että Jumala palkitsee ne, jotka Häntä etsivät.
Joskus jätämme sanoja pois ja vaikka luemme ne, emme keskity niihin.
Poimimme vain sen, minkä uskomme olevan pääteema siinä kohti.
Sinun tulee tajuta, ettei siinä sanota, että Jumala palkitsee ne, jotka Häntä etsivät.
Siinä sanotaan, että Jumala palkitsee ne
jotka vilpittömästi ja ahkerasti etsivät Häntä.
Olen ahkerasti etsinyt Jumalaa. Viime helmikuussa täyttyi 28 vuotta.
Ahkerasti. On hyvin vähän päiviä
jotka ovat menneet ilman, että olisin viettänyt aikaa Sanan ääressä.
En usko, että on mennyt päivääkään, etten olisi rukoillut ja jutellut Jumalalle.
28 vuotta tuota tuottaa paljon hyvää hedelmää ihmisen elämässä.
Usein ihmiset katsovat toisen menestystä ja ovat kateellisia.
Sanon ihmisille yhtenään: "Älkää kadehtiko sitä, mitä jollain toisella on,
ellette ole valmiita tekemään samaa kuin hän saadaksenne sen."
Toivon, toivon, toivon, toivon....
Toivon, että minulla olisi uusi auto. Kunpa minulla olisi uusi talo.
Toivon, että olisi rahaa säästössä.
Eivät ihmiset pelkällä toivomisella ole saaneet rahaa säästöön.
He ovat saaneet sen säästämällä.
He ovat joutuneet tulemaan toimeen
ilman joitakin asioita, joita ilman sinä et ehkä ole valmis elämään.
Nyt heillä on se, mitä sinä haluat,mutta et ollut valmis maksamaan hintaa,
jonka he maksoivat. Tämä koskee meitä kaikkia.
Ketä olemmekin, ei ole mieltä katsoa muita ja sitten toivotella tai olla kateellinen,
koska Jumala ei katso henkilöön.
Samat hengelliset lait pätevät jokaiseen, joka noudattaa lakeja.
Kaikki ette ole oikein vakuuttuneita, koska jotkut haluavat tuntea itsesääliä.
"Ei oo reiluu. Mä toivoisin... Mulla ei ollut hääppöinen alku..."
Ei minunkaan lähtökohtani ollut kummoinen, mutta loppu voi olla hyvä.
Itse asiassa luulen, että jos sinulla ei ollut hyvää alkua
mutta päätät saada hyvän lopun, se antaa erityisen kunnian Jumalalle.
Ihmiset, joilla ei lähtöruudussa ollut mikään oikein, mutta jotka päätyvät
hyvään jamaan - se on tuplakunnia Jumalalle.
Jos siis ahkerasti etsimme Jumalaa, Hän ...tekee mitä?
Hän palkitsee meidät. Jatka siis jatkamista.
Sananlaskut 21:5. Raamattu sanoo:
"Vain hyödyksi ovat ahkeran ajatukset
mutta kaikki touhuilijat saavat vain vahinkoa."
"Vain hyödyksi ovat ahkeran ajatukset..." Ne tuovat runsauden ihmisen elämään.
Ne, jotka ovat kärsimättömiä ja hätäisiä
ja haluavat asiat heti maksamatta hintaa...
Kaikki mitä tällaisella elämässään on, on puute, vaje ja vielä kerran puute.
Tämä on todella hyvä raamatunpaikka.
Jos olet ahkera, sinulla tulee olemaan runsaasti kaikkea, mitä haluat ja tarvitset.
Jos taas olet hätäinen ja kärsimätön, päädyt puutteeseen.
Sinun tulee vain jatkaa jatkamista.
Väsymme yrittäen tehdä sitä, mikä on oikein.
Paholainen sanoo, ettei se kuitenkaan onnistu, joten voimme yhtä hyvin lopettaa.
Se yrittää uuvuttaa meidät.
Jumala laittoi tänä aamuna sydämelleni
jotain ja se on ehkä arvokkainta, mitä tänään sanon.
Hän sanoi: "Älä sano ihmisille vain,
että jatkavat hyvän tekemistä ja jatkavat ja jatkavat ."
"Sano heille, että kun he väsyvät tekemään sitä, mikä on oikein,
että he silloin sanovat itselleen: ‘Voin tehdä tämän vielä kerran!'"
Se on jotain, minkä voimme niellä ja uskoa.
"Mutta entä jos se kestää vuosia, en tiedä kykenenkö siihen."
Joskus katsomme liian pitkälle tulevaisuuteen ja lannistumme.
Kun katsomme asioita päivä kerrallaan, asia kerrallaan, selviydymme siitä.
Jumala antaa meille voiman kutakin päivää varten ja kutakin asiaa varten.
Ehkä olet tekemisissä jonkun vaikean henkilön kanssa
ja joudut antamaan hänelle anteeksi yhä uudestaan.
Tulee päivä, jolloin paholainen sanoo: "Tuo ihminen ei koskaan muutu."
"Jos aiot olla tekemisissä tuon ihmisen kanssa, saat kestää tätä lopun ikäsi."
Sillä hetkellä, kun alat ajatella näin, koet hävinneesi taistelun ja tulleesi jyrätyksi.
Olet valmis antamaan periksi ja lopettamaan.
Koska sanot, ettet pysty siihen.
Mutta jos vastaat viholliselle, ettet nyt katso koko loppuelämääsi, vaan
"Uskon Jumalan antavan minulle voimia yhteen päivään ja asiaan kerrallaan."
"Juuri nyt tuntuu, että en jaksa 100 kertaa, mutta yhden kerran jaksan."
Saatat joutua sanomaan sen uudelleen seuraavana päivänä ja sitä seuraavana.
Uskon, että tämä auttaa minuakin monilla alueilla, kuten liikunnan alueella.
Harrastan tietynlaista liikuntaa ja osa siitä on hyvinkin tarpeen selkäni vuoksi.
Olen kulkenut korkeissa koroissa näillä kovilla lavoilla niin monta vuotta,
että joitakin vuosia sitten minulle alkoi tulla ongelmia selkäni kanssa.
Minulla on hyvä jumppaohjelma ja jos teen sen, selkäni pysyy kunnossa.
Mutta meidän kaikkien on helppo laiminlyödä liikunta.
Minun on määrä tehdä kolme erilaista jumppasarjaa.
Viime aikoina olen tehnyt yhden...ehkä kaksi... ja mieleni sanoo: " En jaksa."
"Tämä on liikaa!" Tänä aamuna ajattelin, että kun olen tehnyt yhden sarjan
ja minusta tuntuu, etten jaksa toista, minun tulee sanoa itselleni...
"Pystyn siihen vielä yhden kerran. Pystyn vielä yhteen jumppasarjaan."
Ja kun tulee sen kolmannen aika, sanon: "Pystyn vielä yhteen jumppasarjaan."
Uskon, että tämä pieni oivallus voi auttaa monia ihmisiä.
Uskon, että meidät lannistaa oma ajattelumme.
Katsomme asioita liian pitkällä tähtäimellä ja koemme,
ettemme selviä siitä mitenkään. Emme niin mitenkään!
Uskon voivani sanoa, että tämä on sana Jumalalta ja jos alat katsoa asioita
pienissä erissä, kykenet sanomaan: "Pystyn tähän vielä kerran."
"Pystyn siivoamaan tämän yhden huoneen kodistani tänään."
Ja sitten menet seuraavaan. "Kyllä minä tämän huoneen saan siivotuksi."
"Saan maksettua tämän laskun.
En nyt aio katsoa, mitä teen niille muille 50:lle laskulle. Voin maksaa tämän pois."
Kun se on hoidettu, sanot: "Kyllä minä tästä laskusta selviän."
Koko pointti on siinä, että jos olet uuttera ja jatkat jatkamista
ja kieltäydyt lopettamasta, jonain päivänä olet selvittänyt velkasi.
Jonain päivänä kotisi on järjestyksessä.
Jonain päivänä ruumiisi on hyvässä kunnossa ja sinulla on vahvat lihakset.
Mutta ei se toivomalla tapahdu.
Ryhdy dieetille!
"En pysty tähän. Kuolen tähän. Minulla on niin hirveä nälkä, että kuolen."
Mitä jos sanoisit: "Selviän kyllä vielä yhden tunnin."
"Maha kurisee ja tuntuu, että pyörryn, mutta kyllä minä vielä tunnin selviän."
"Kyllä tästä vielä päivä selvitään."
Entä jos yrität lopettaa tupakoinnin tai minkä tahansa pahan tavan.
Sano: "Kyllä tästä vielä päivä selvitään."
Paholainen haluaa meidän ajattelevan, että kun meistä tuntuu surkealta
ja meillä on hankala olo ja vaikeaa, se sanoo: "Ja tätä jatkuu iankaiken."
Niinpä meistä tuntuu, ettemme selviä siitä. En pysty tähän.
Päivä kerrallaan, asia kerrallaan.
Sanokaa ääneen: "Pystyn tähän vielä yhden kerran."
"Pystyn tähän vielä yhden päivän."
Tajuatte tietenkin, että noista päivistä tulee viikkoja ja kuukausia ja vuosia.
Ja hyvin pian olet saanut voiton, jota kaikki muut kadehtivat.
He eivät sitä saavuta, koska eivät olleet valmiit tekemään sitä, minkä sinä teit.
Kestävästi ahkeran ihmisen ajatukset vievät runsauteen.
Ajatuksillamme on paljon tekemistä elämämme kanssa.
Jos aiot ajatella Jumalan mielen mukaan,
joudut näkemään vaivaa häätääksesi pois mielestäsi väärät ajatukset.
Ja ajaaksesi ulos sellaiset ajatukset, joita sinulla ei pitäisi olla toisista ihmisistä.
Täyttääksesi mielesi hyvillä ajatuksilla.
Sanonpa vain, että se vaatii ahkeruutta.
Sinulla ei ehkä ole enää päivääkään elämässäsi, jolloin ei ole tarvetta
ottaa auktoriteetti jonkinlaisen väärän ajatuksen yli.
"Voi, kunpa minulla ei olisi niin paljon vaivaa mieleni kanssa."
Toivottelu ei auta.
Sinun tulee uudelleen kouluttaa itsesi ja uudistaa mielesi.
Sinun tulee oppia niin hyvin Raamattua
että tajuat hetkessä, kun saatana laittaa mieleesi väärän ajatuksen.
Elämässäni oli aika, jolloin päiväkausia saatoin ajatella
tuomitsevasti jostakusta tajuamatta edes, mitä tein.
Mutta nyt, jos huomaan vaikka hiuksiani kammatessani tai meikatessani aamulla
ajattelevani kriittisesti jostakusta, joka on saanut minut ärsyyntymään
Pyhä Henki saa minut nopeasti kiinni.
Niinpä minulla on jälleen kerran valinta heittää pihalle nuo väärät ajatukset,
joiden toivon jättävän minut rauhaan. Kuuleeko kukaan minua tänään?
Jos sanot: "Toivon, että nuo ajatukset jättäisivät minut rauhaan."
"Toivon, ettei mieleni aiheuttaisi niin paljon vaivaa..."
"Toivoisin, ettei minulla olisi niin paljon ongelmia tunteitteni kanssa."
"Olisinpa vähän kurinalaisempi..."
Mutta sepä ei muuta yhtään mitään.
Ainoa, mikä sen muuttaa, on että sinä päätät ryhtyä
yhteistyöhön Pyhän Hengen kanssa.
Ja joka ikinen päivä Jumalan avulla ahkeroit tehdä sitä, mikä on oikein.
Päätä, ettet tyydy vain yhteen kertaan. Voit tehdä sen vain kerran päivässä.
Mutta teet sen ja teet ja teet ja teet
ja vaikka olisit ainoa, joka sen tekee, teet sen silti.
Vaikka se ei saavuttaisi suosiota, teet sen silti.
Keksimme vaikka kuinka paljon typeriä tekosyitä. "Kukaan muu ei tee niin."
Tajusin jo kauan sitten, että minua ei vapauta vastuusta se
että liuta muita ihmisiä ei tee sitä, mikä on oikein.
Meidän tulee olla Joosuan kaltaisia.
Päätä itse, mitä aiot tehdä, mutta minä ja perhekuntani palvelemme Herraa.
Hän teki päätöksen. Sananlaskut 21:5 "Vain hyödyksi ovat ahkeran ajatukset."
Kärsimätön ihminen, joka haluaa aina kaiken käymättä läpi prosessia
jää aina puutteeseen elämässään.
Siksi meidän tulee tajuta, että jos olemme kärsimättömiä ja
haluamme kaiken heti paikalla, meillä ei lopulta ole yhtään mitään.
Saatat olla sellainen, että kun aloitat jotakin, sanot itsellesi
"Tämä nyt vie vähän aikaa."
Sinun pitää laihtua 10 kiloa. Se vie vähän aikaa.
Sinun pitää saada kroppasi kuntoon. Se vie vähän aikaa.
Olet tuhlannut yli varojesi. Täytyy hankkiutua eroon veloista. Se vie aikaa.
Et ole saattanut tiliäsi tasapainoon puoleentoista vuoteen. Se vie aikaa.
Ihmisten pitää alkaa tehdä sitä, mitä Pyhä Henki johtaa heitä tekemään.
Kun katsot sotkua, jota olet kehittänyt 30 vuotta, älä pyörry ja luovuta, vaan sano
"Pystyn tähän Jumalan avulla päivä kerrallaan, asia kerrallaan."
"Minulla ei ole mitään parempaa tekemistä loppuelämäni,
kuin tehdä työtä Jumalan kanssa
oikoakseni sen osan elämääni, jonka olen jo sotkenut."
Jumala ei tuomitse meitä, kun Hän lähettää Jeesuksen hakemaan meitä
jos emme ole selvittäneet asioitamme loppuun asti, mutta Hän pettyy
jos näkee, ettemme paina päälle ja yritä.
Meidän tulee pysyä prosessissa ja painaa eteenpäin.
Sananlaskut 10:4, kun siellä ollaan muutenkin.
"Köyhtyy, joka laiskasti kättä käyttää, mutta ahkerain käsi rikastuttaa."
Pidän tästä. Sananlaskut on viisauksien ja periaatteiden kirja, joka vie ihmistä
kohti parasta, mitä Jumalalla on tarjolla häntä varten.
Jos otamme huomioon ja noudatamme Sananlaskujen periaatteita
näemme ihmeellisten asioiden tapahtuvan elämässämme.
Rohkaisen teitä lukemaan Sananlaskuja.
Luku Sananlaskuja päivässä on hyvä juttu.
Lukuja riittää kuukauden jokaiselle päivälle ja jos lukee yhden luvun
joka päivä, vuodessa ne lukee 12 kertaa. Monet tekevät niin.
Minä teen niin elämäni eri ajanjaksoina.
Sananlaskuissa on paljon periaatteita, joiden noudattaminen muuttaa elämän.
Jos Sananlaskuissa sanotaan, että ahkeralla tulee olemaan paljon
ja hänestä tulee rikas, meidän tulisi selvittää, mitä ahkeruus on
ja miten olla ahkera, jos haluamme saada tuon lupauksen itsellemme.
Monet innostuvat lupauksista, mutta he eivät halua kuulla
mitä lupauksen toteutuminen heidän elämässään heiltä vaatii.
Olemme seurakunnissa eläneet pitkän jakson, jota monet ovat kutsuneet
"sanan ja uskon liikkeeksi" tai
tai "menetyksen liikkeeksi" tai nimellä sitä halutaankin kutsua.
Vuosia kuulimme, että kristittynä sinulla ei saa olla mitään ja tulee olla köyhä
ja pitää kantaa sairauden ja tuhon ristiä ja olla onnellinen kamalassa elämässä
koska Jumalahan rakastaa sinua ja se riittää.
Raamattu sanoo, että Jumala haluaa meidän olevan siunattuja.
Hän haluaa meille vaurautta. Hän haluaa meidän olevan terveitä.
Hän haluaa meidän menestyvän.
Kaikki, mihin kätemme laskemme, voi menestyä ja kukoistaa.
Olemme saaneet vuosien ajan opetusta ainakin joissakin osissa kristillisyyttä,
vaikka eivät kaikki tätä opeta. Mutta opetan ja uskon, että
Jumala haluavaa meidän olevan siunattuja ja kukoistavan.
Olen kiitollinen, että joku opetti tämän minulle, koska muuten vieläkin uskoisin
että on väärin omistaa mitään.
Olen kiitollinen, että Jumala opetti minulle tämän.
Mutta menin elämässäni läpi hämmennyksen aikaa, sillä
20 vuotta sitten minulle opetettiin asioita, joita Jumala halusi minulla
olevan mutta kukaan ei kertonut, minkä läpi joudun menemään.
Joka kerta, kun otin uskonaskeleen, että Jumala halusi minulle jotain parempaa
vihollinen alkoi vastustaa minua niin kuin sanotaan 1 Kor. 16:9:ssä.
Ovi hedelmälliseen työhön avautuu ja vastustusta on paljon.
Otan askeleen eteenpäin ja vihollinen työntää minua taaksepäin.
Se lannisti minut, ja ihmettelin, mikä on vialla. Uskon lupauksiin. Mikä mättää?
Ostin kasetin. Mikä mättää? Menin seminaariin. Mikä mättää?
En ymmärtänyt, että minun piti painaa ja mennä tiettyjen asioiden läpi.
Et voi saada elämänmittaista sotkua häviämään yhdellä oikealla valinnalla.
Laiskat, passiiviset ja apaattiset ihmiset, kärsimättömät ja sellaiset, jotka eivät
ole valmiita menemään minkään läpi ja joiden mielestä kaiken elämässä pitää
olla helppoa. Ja he haluavat, että kaikki tapahtuu nopeasti.
"En kestä mitään vaikeaa - se on liikaa minulle."
Sinun on parasta muuttaa mentaliteettisi.
Jos haluat saada sen, mitä Jeesus sinulle haluaa,
tulee olla valmis käymään läpi joitakin asioita.
Aina ei ole lähelläsi jotakuta, joka pystyy tekemään asiat puolestasi.
On itse kohdattava omat goljattinsa ja voitettava omat jättiläisensä.
Se pitää tehdä kerta toisensa jälkeen.
Ahkeruus tarkoittaa jatkuvaa soveltamista käytännössä.
Haluan painottaa tätä, koska mielenkiintoista kyllä,
kaikki hengellinen menestys ei synny pelkällä rukouksella.
Rukoilemme, mutta on myös huolehdittava käytännön tasosta.
Tänään olemme käsitelleet ahkeruuden voimaa ja sitä, ettei pidä luovuttaa.
Edistymisen perushinta on kipu,
mutta ahkerat ihmiset , jotka ovat valmiita menemään minkä tahansa läpi
todella oppivat tuntemaan Jeesuksen ja elämään voimallista elämää.
Jumala ei halua meidän kärsivän, mutta jos käymme loppuun saakka läpi sen
mitä pitää käydä läpi, Jumala antaa meille valtavan voiton.
Voit nauttia täysin hämmästyttävästä elämästä.
Muista: ainoa tie ulos on mennä läpi.
Tänään tarjoamme 4-osaista opetus- sarjaa otsikolla "The Price of Progress."
Bonuslahjana haluamme antaa pikkukirjaseni "Do It Afraid."
Se on voimallinen ja on vapauttanut kirjaimellisesti tuhansia ihmisiä.
Annamme kaiken tiedon, mitä tarvitset saadaksesi tämän tarjouksen.
Meillä kaikilla on tavoitteita ja kaikki haluamme päästä eteenpäin.
Haluamme päästä seuraavalle tasolle, mutta edistyminen ei ole halpaa.
Se lähes aina maksaa meille jotakin: tuskaa, rahaa, aikaa, mutta hinnasta
riippumatta palkkio on suurempi menestyminen ja onnellisuus
ja täyttymys kaikessa, mitä teemme.
Olen todella onnellinen, etten antanut periksi noina alkuvuosina.
Olen iloinen, etten jättänyt sikseen, koska nyt olen päässyt toiselle puolelle.
Nyt elän palkkiossa! Elän voitossa ja niin voit tehdä sinäkin.
Opi, miten päästä läpi vaikeiden aikojen kohti elämäsi tavoitteita.
"The Price of Progress", Joyce Meyerin 4-osainen sarja yhdessä pikkukirjasen
"Do It Afraid" kanssa tarjolla tällä viikolla.
Omasi saadaksesi ota yhteys Joyce Meyer Ministriesiin
tai käy nettisivuilla osoitteessa www.joycemeyer.org
Olin täysin riippuvainen enkä tajunnut sitä.
En edes tiennyt, että olin riippuvainen hyväksynnästä.
Vietin koko elämäni yrittäen tehdä toiset onnelliseksi.
Tunteitani aina loukattiin.
En kyennyt täyttämään muiden ihmisten odotuksia minusta.
Janosin hyväksyntää, ja toisinaan tuntuu siltä, että edelleen janoan.
Luulen, että en koskaan ole todella oma itseni.
Olen aina niin huolissani siitä, mitä muut minusta ajattelevat.
Mutta nyt asiat ovat toisin.
Mikäli haluat näiden ohjelmien jatkuvan tekstitettynä suomeksi, lähde tukemaan ohjelmien käännös- ja tekstitystyötä. Nordea 111230-342789 viite 7744 OKU 218 A